
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1426 

12 Ιουνίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της Φ. 330/162031/Σ.3649/26 Ιουλ 2011/ 
Αποφ. ΥΕΘΑ “Σχολεία υποχρεωτικής φοίτησης 
Μονίμων Αξιωματικών των Ενόπλων Δυνάμεων”, 

(ΦΕΚ 1854 τ.Β'). 1 

Καθορισμός αρμοδιοτήτων των οργανικών μονάδων 
του Ο.Π.Α.Δ. 2 


Τροποποίηση της υπουργικής απόφασης Υ5β/Γ.Π. 
οικ. 156618/25.11.2009 «Καθορισμός του τρόπου 
οργάνωσης και λειτουργίας των Κέντρων Ημέ¬ 
ρας του άρθρου 8 του Ν. 2716/1999» (ΦΕΚ Β' 2444/ 
14.12.2009), όπως ισχύει, τροποποιηθείσα με την 
υπ’ αριθμ. ΥΑΥ5β/Γ.Π.οικ.50557/29.5.2013 (ΦΕΚ Β 

1299). 3 

Τροποποίηση της κοινής υπουργικής απόφασης Α3α/ 
οικ.876/16.05.2000 «Καθορισμός του τρόπου οργά¬ 
νωσης και λειτουργίας των Μονάδων Ψυχοκοινω- 
νικής Αποκατάστασης (Οικοτροφεία, Ξενώνες) και 
των Προγραμμάτων Προστατευμένων Διαμερι¬ 
σμάτων του άρθρου 9 του Ν. 2716/99» (ΦΕΚ Β' 661/ 


23.5.2000). 4 

ΑΠΟΦΑΣΕΙ Σ 

Αριθ. Φ.330/93/252725/Σ.2056 (1) 


Τροποποίηση της Φ. 330/162031/Σ.3649/26 Ιουλ 2011/ 
Αποφ. ΥΕΘΑ “Σχολεία υποχρεωτικής φοίτησης Μο¬ 
νίμων Αξιωματικών των Ενόπλων Δυνάμεων”, (ΦΕΚ 
1854 τ.Β'). 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Το άρθρο 30 παράγραφος 1 του νόμου 3883/2010 
«Υπηρεσιακή Εξέλιξη και ιεραρχία των στελεχών των 
Ενόπλων Δυνάμεων - Θέματα Διοίκησης των Ενόπλων 
Δυνάμεων, Στρατολογίας και συναφείς διατάξεις» (ΦΕΚ 
Α' 167). 

β. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα, 
που κυρώθηκε με το πρώτο άρθρο του ΠΔ 63/2005 
(ΦΕΚ Α' 98). 


γ. Την υπ’ αριθμ. 4 Γνωμάτευση της 12ης /22-3-11 Συνε¬ 
δρίασης του Συμβουλίου Αρχηγών Γ ενικών Επιτελείων 
Ενόπλων Δυνάμεων (ΣΑΓΕ). 

δ. Φ. 00 0/54/244420/Σ.867/28 Μαϊ12/Αποφ. ΥΕΘΑ (ΦΕΚ 
1770 Β'). 

ε. Φ.000/55/244421/Σ.868/28 Μαϊ 12/Αποφ. ΥΕΘΑ «Οργα¬ 
νισμός Σχολής Στρατολογικού-Στρατιωτικών Νομικών 
Συμβούλων». 

στ. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζει: 

Άρθρο 1 

Σχολεία Αξιωματικών Κοινού Σώματος 
Στρατολογικού-Στρατιωτικών Νομικών Συμβούλων 

1. Το άρθρο 5 της υπ’ αριθμ. Φ. 330/162031/Σ.3649/26 
Ιουλ 2011/Αποφ. ΥΕΘΑ" (ΦΕΚ 1854, τ.Β'), τροποποιείται 
ως εξής: 

Για τους Αξκούς του Κοινού Σώματος Στρατολογι- 
κού-Στρατιωτικών Νομικών Συμβούλων αποτελεί τυπικό 
προσόν προαγωγής η φοίτηση σε σχολεία ως εξής: 

α. Οι Ανθυπολοχαγοί του Κοινού Σώματος Στρατολο- 
γικού-Στρατιωτικών Νομικών Συμβούλων (ΣΣΝΣ), προ- 
κειμένου να προαχθούν στον επόμενο βαθμό, πρέπει να 
έχουν αποφοιτήσει από το Σχολείο Εφαρμογής Στρα¬ 
τολογίας (ΣΕΣ) της Σχολής Στρατολογικού ή το Σχο¬ 
λείο Εκπαίδευσης Ανθυπολοχαγών (ΣΕΑ) της Σχολής 
Στρατολογικού-Στρατιωτικών Νομικών Συμβούλων. Της 
ανωτέρω υποχρέωσης εξαιρούνται όσοι μετατάχθηκαν 
ή θα μεταταχθούν στο Κοινό Σώμα Στρατολογικού - 
Στρατιωτικών Νομικών Συμβούλων (ΣΣΝΣ), εφόσον κατά 
το χρόνο μετάταξής τους έχουν συμπληρώσει τα λοιπά 
προσόντα για την προαγωγή τους στον επόμενο βαθμό. 

β. Οι Λοχαγοί του Κοινού Σώματος Στρατολογικού- 
Στρατιωτικών Νομικών Συμβούλων (ΣΣΝΣ), προκειμένου 
να προαχθούν στον επόμενο βαθμό, πρέπει να έχουν 
αποφοιτήσει από το Σχολείο Διευθυντών Στρατολο¬ 
γικού Σώματος (ΣΕΔΣΣ) της Σχολής Στρατολογικού ή 
το Σχολείο Εκπαίδευσης Λοχαγών (ΣΕΑ) της Σχολής 
Στρατολογικού-Στρατιωτικών Νομικών Συμβούλων. 

Άρθρο 2 
Έναρξη Ισχύος 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουνίου 2013 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθ. Φ.80000/20320/1418 (2) 

Καθορισμός αρμοδιοτήτων των οργανικών μονάδων 
του Ο.Π.Α.Δ. 

ΟΙ ΥΠΟΥΡΓΟΙ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΚΑΙ 
ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ - ΕΡΓΑΣΙΑΣ, 
ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ - ΥΓΕΙΑΣ 

Έχοντας υπόψη: 

1. Τις διατάξεις της παρ. 17 του άρθρου 72 του ν. 3984/ 
11 «Δωρεά και μεταμόσχευση οργάνων και άλλες διατά¬ 
ξεις» (ΦΕΚ Α' 150), με την οποία αντικαταστάθηκε η παρ. 
6 του άρθρου 25 του ν. 3918/11 «Διαρθρωτικές αλλαγές 
στο σύστημα υγείας και άλλες διατάξεις» (ΦΕΚ Α' 31). 

2. Τις διατάξεις του Π.Δ/τος 65/2011 «Διάσπαση του 
Υπουργείου Εσωτερικών, Αποκέντρωσης και Ηλεκτρο¬ 
νικής Διακυβέρνησης στα Υπουργεία α) Εσωτερικών 
και β) Διοικητικής Μεταρρύθμισης και Ηλεκτρονικής 
Διακυβέρνησης...» (ΦΕΚ Α' 147). 

3. Τις διατάξεις του Π.Δ/τος 86/2012 «Διορισμός Υπουργών, 
Αναπληρωτών Υπουργών και Υφυπουργών» (ΦΕΚ Α' 141). 

4. Το αριθ. 464/1-11-2011 απόσπασμα πρακτικού του 
Δ.Σ του ΟΠΑΔ με αντικείμενο τις αρμοδιότητες των 
οργανικών μονάδων του Οργανισμού. 

5. Τη γνώμη του Συμβουλίου Κοινωνικής Ασφάλισης, 
που διατυπώθηκε στην 3η/22-1-2013 συνεδρίασή του. 

6. Το γεγονός ότι από την απόφαση αυτή δεν προ- 
καλείται δαπάνη σε βάρος του προϋπολογισμού του 
ΟΠΑΔ, αποφασίζουμε: 

Άρθρο 1 

Αρμοδιότητες του Προϊσταμένου Γενικής Διεύθυνσης 

Ο Γ ενικός Διευθυντής προΐσταται των υπηρεσιών του 
Οργανισμού και οι αρμοδιότητές του είναι οι εξής: 

α) Η παράσταση στο ΔΣ του Οργανισμού, χωρίς δικαί¬ 
ωμα ψήφου, ως εισηγητής με τον αρμόδιο Προϊστάμενο 
Διεύθυνσης, ανάλογα με τη φύση του συζητούμενου 
θέματος. 

β) Ο προγραμματισμός των δραστηριοτήτων και της 
δράσης του Οργανισμού, καθώς και ο συντονισμός 
της λειτουργίας του, όπως επίσης η αξιολόγηση του 
κόστους και της ποιότητας των αποτελεσμάτων των 
οργανικών μονάδων του. 

γ) Η εξειδίκευση, συγκριτική ανάλυση και αξιολόγηση 
της ακολουθούμενης πολιτικής και η διατύπωση εναλ¬ 
λακτικών προτάσεων προς τα υπερκείμενα όργανα. 

δ) Η εξασφάλιση συνεργασίας, συντονισμού και επι¬ 
κοινωνίας με άλλα Υπουργεία και λοιπούς φορείς στο 
χώρο της ευθύνης του. 

ε) Η αξιολόγηση των προϊσταμένων των οργανικών 
μονάδων, σύμφωνα με τις διατάξεις του Π.Δ/τος 318/1992, 
όπως ισχύει, καθώς και η αξιοποίηση και ανάπτυξη του 
υπηρετούντος προσωπικού. 

στ) Η προσυπογραφή των εγγράφων που υπογράφο¬ 
νται από τα υπερκείμενα αυτού όργανα. 


ζ) Η άσκηση οποιωνδήποτε άλλων καθηκόντων, τα 
οποία του ανατίθενται από τα υπερκείμενα όργανα. 

η) Ο συντονισμός και η βελτίωση της λειτουργίας 
των υπηρεσιών με προτάσεις και οδηγίες, καθώς και η 
εποπτεία ως προς τη νομότυπη, παραγωγική και απο¬ 
τελεσματική λειτουργία τους και την εφαρμογή των 
κειμένων διατάξεων και εγκυκλίων οδηγιών. 

Άρθρο 2 

Διάρθρωση και αρμοδιότητες των Διευθύνσεων 

1. Η Διεύθυνση Διοικητικού-Οικονομικού είναι αρμό¬ 
δια για το χειρισμό όλων των θεμάτων υπηρεσιακής 
κατάστασης του προσωπικού του Οργανισμού και της 
στελέχωσής του, καταρτίζει τα σχέδια του προϋπολο¬ 
γισμού, απολογισμού καθώς και ισολογισμού, μεριμνά 
για την εκτέλεση του προϋπολογισμού, προγραμματίζει, 
παρακολουθεί και υλοποιεί τις προμήθειες, εποπτεύει 
την εκτέλεση των έργων και των μελετών, αναλαμβάνει 
τις δαπάνες του φορέα, καταρτίζει τις καταστάσεις 
αποδοχών του προσωπικού. 

Η Διεύθυνση Διοικητικού-Οικονομικού διαρθρώνεται 
στα παρακάτω Τμήματα: 
α) Τμήμα Διοίκησης Ανθρώπινου Δυναμικού 
β) Τμήμα Οικονομικής Διαχείρισης-Λογιστηρίου 
γ) Τμήμα Προμηθειών-Διαχείρισης Περιουσίας 

Οι αρμοδιότητες της Διεύθυνσης 
Διοικητικού-Οικονομικού κατανέμονται μεταξύ 
των Τμημάτων της ως εξής: 

α) Τμήμα Διοίκησης Ανθρώπινου Δυναμικού 
αα) Ο χειρισμός όλων των θεμάτων υπηρεσιακής κα¬ 
τάστασης και μεταβολών του προσωπικού του Οργα¬ 
νισμού καθώς και η μέριμνα για τη χορήγηση σε αυτό 
πάσης φύσεως αδειών. 

αβ) Η τήρηση και η ενημέρωση του προσωπικού μη¬ 
τρώου των υπαλλήλων του Οργανισμού, καθώς και η 
παροχή στοιχείων στα αρμόδια Υπουργεία. 

αγ) Η μέριμνα για τη μισθολογική εξέλιξη των υπαλ¬ 
λήλων του Οργανισμού, σύμφωνα με την εκάστοτε ισχύ- 
ουσα νομοθεσία. 

αδ) Η χορήγηση βεβαιώσεων και πιστοποιητικών υπη¬ 
ρεσιακών μεταβολών στους υπαλλήλους του Ταμείου. 

αε) Ο χειρισμός όλων των θεμάτων που αφορούν στην 
απασχόληση του προσωπικού του Οργανισμού, κατά το 
υποχρεωτικό ωράριο και πέραν αυτού καθώς και στις 
αποδοχές, στις αποζημιώσεις υπερωριακής και πρόσθε¬ 
της απασχόλησης. 

αστ) Ο χειρισμός θεμάτων που αφορούν στην εφαρμο¬ 
γή του πειθαρχικού δικαίου και η κίνηση της σχετικής δι¬ 
αδικασίας, για την επιβολή των προβλεπομένων ποινών. 

αζ) Ο χειρισμός των θεμάτων που αφορούν το ωράριο 
εργασίας του προσωπικού όλων των υπηρεσιών του 
Οργανισμού, καθώς και η επιμέλεια για την καθημερινή 
τήρησή του. 

αη) Η μέριμνα για τη συγκρότηση των συμβουλίων 
(διοικητικού, υπηρεσιακού και πειθαρχικού). 

αθ) Η συγκρότηση και η γραμματειακή υποστήριξη 
των συλλογικών οργάνων του ΟΠΑΔ. 

αι) Η τήρηση των πρακτικών του Δ.Σ. και η ανακοίνω¬ 
ση στις αρμόδιες υπηρεσίες του Οργανισμού για την 
εκτέλεση των αποφάσεων αυτού, 
αια) Εισηγήσεις στο Δ.Σ. και στο Υ.Σ. 
αιβ) Η μέριμνα για τη μεταβίβαση αρμοδιοτήτων του Δ.Σ. 

σε άλλα όργανα και για την παροχή εξουσιοδοτήσεων σε 
υπηρεσιακά όργανα υπογραφής εντολών, πιστοποιητικών, 
βεβαιώσεων και διαφόρων εγγράφων και πράξεων. 

αιγ) Η επεξεργασία στοιχείων για την εκτίμηση των 
αναγκών του Οργανισμού σε θέσεις προσωπικού, ενέρ¬ 
γειες για την κάλυψη αυτών των αναγκών και κατανομή 
του προσωπικού ανάλογα με τις κατηγορίες, τους κλά¬ 
δους και τους βαθμούς των υπαλλήλων. 

αιδ) Η κατάρτιση και επεξεργασία σχεδίων κανονιστι¬ 
κών διοικητικών πράξεων που αφορούν τον Οργανισμό 
και μέριμνα για την προώθησή τους. 

αιε) Η μέριμνα για κάθε εργασία σχετική με την πολι¬ 
τική σχεδίαση έκτακτης ανάγκης και εκπαίδευσης του 
προσωπικού σε θέματα ασφάλειας. 

αιστ) Η μέριμνα για τη διαδικασία συνταξιοδότησης 
των υπαλλήλων. 

αιζ) Ο υπολογισμός και η έκδοση μηνιαίων μισθοδοτι- 
κών καταστάσεων πάσης φύσεως αποδοχών του μόνι¬ 
μου προσωπικού του ΟΠΑΔ, των υπαλλήλων ιδιωτικού 
δικαίου αορίστου χρόνου και των με οιαδήποτε άλλη 
σχέση εργασίας απασχολούμενων στον Οργανισμό. 

αιη) Ο υπολογισμός και η έκδοση μηνιαίων μισθοδοτι- 
κών καταστάσεων αποζημιώσεων Προέδρου, Συμβούλων 
του Προέδρου και μελών του Διοικητικού Συμβουλίου. 

αιθ) Ο υπολογισμός και η έκδοση μηνιαίων καταστά¬ 
σεων συντάξεων των συνταξιούχων- πρώην υπαλλήλων 
του ΟΠΑΔ και του Τομέα Υγείας Δημοτικών και Κοινο¬ 
τικών Υπαλλήλων. 

ακ) Ο υπολογισμός και η έκδοση καταστάσεων τρίμη¬ 
νων αποδοχών των υπαλλήλων που συνταξιοδοτούνται. 

ακα) Η υποβολή αναλυτικής περιοδικής δήλωσης και 
οριστικής δήλωσης φόρου μισθωτών υπηρεσιών. 

ακβ) Η έκδοση ετήσιων βεβαιώσεων αποδοχών για 
την εφορία. 

ακγ) Η συγκέντρωση, ο έλεγχος και η διαβίβαση στο 
Ελεγκτικό Συνέδριο των υποβαλλόμενων ανά εξάμηνο 
δηλώσεων του άρθρου 2 του ν. 1256/1982 (Α'65) από 
υπαλλήλους του Οργανισμού. 

ακδ) Η βεβαίωση του γνησίου της υπογραφής και η 
επικύρωση αντιγράφων. 

β) Τμήμα Οικονομικής Διαχείρισης - Λογιστηρίου 

βα) Η οικονομική οργάνωση και λογιστική λειτουργία 
του Οργανισμού. 

ββ) Η κατάρτιση ετήσιων προϋπολογισμών εσόδων και 
εξόδων του Οργανισμού (Τομέα Υγείας Ασφαλισμένων 
Δημοσίου και Τομέα Υγείας Δημοτικών και Κοινοτικών 
Υπαλλήλων και των λειτουργικών δαπανών αυτών), των 
τροποποιήσεων αυτών, καθώς και η εκτέλεσή τους. 

βγ) Η τήρηση του μητρώου δεσμεύσεων και παροχή 
στοιχείων στα πλαίσια του Μηχανισμού Στήριξης της 
Ευρωζώνης και του Δ.Ν.Τ. 

βδ) Η κατάρτιση των ετήσιων απολογισμών και ισο¬ 
λογισμών του Οργανισμού. 

βε) Η έκδοση επιτροπικών ενταλμάτων προς τις Περι¬ 
φερειακές Υπηρεσίες για την κάλυψη των αναγκών τους. 

βστ) Εισηγήσεις στο Δ.Σ. για θέματα της αρμοδιότη¬ 
τας του Τμήματος. 

βζ) Η σύνταξη της ετήσιας δήλωσης φόρου εισοδή¬ 
ματος. 

βη) Η λογιστική παρακολούθηση της έκδοσης και εξό¬ 
φλησης των πάσης φύσεως δαπανών του Οργανισμού 
από την τράπεζα που ασκεί την ταμειακή διαχείριση. 


βθ) Η φύλαξη όλων των λογιστικών βιβλίων και η 
τήρηση αρχείου όλων των παραστατικών οικονομικής 
διαχείρισης. 

βι) Η αποστολή οικονομικών στοιχείων που ζητούνται 
από διάφορες υπηρεσίες και φορείς. 

βια) Η βεβαίωση και η είσπραξη των εισφορών ασφαλι¬ 
σμένων και εργοδοτών του Ν. Αττικής του Τομέα Υγείας 
Δημοσίων Υπαλλήλων και του Τομέα Υγείας Δημοτικών 
και Κοινοτικών Υπαλλήλων. 

βιβ) Η βεβαίωση και είσπραξη των εσόδων του ΟΠΑΔ 
από εισφορές δημοσίων υπαλλήλων, ο επιμερισμός των 
εισφορών και η απόδοση των προβλεπόμενων ποσο¬ 
στών προς τον ΕΟΠΥΥ. 

βιγ) Οι ρυθμίσεις οφειλών και η έκδοση βεβαιώσεων 
οφειλών για την Κεντρική Υπηρεσία του ΟΠΑΔ. 

βιδ) Η ανάλυση θχίΓαίί της Κεντρικής Υπηρεσίας ΟΠΑΔ, 
η παρακολούθηση τραπεζικών λογαριασμών και μετα¬ 
φορές χρημάτων. 

βιε) Η ενσωμάτωση των οικονομικών στοιχείων των 
Περιφερειακών Υπηρεσιών στα οικονομικά στοιχεία της 
Κεντρικής Υπηρεσίας. 

βιστ) Η νομιμοποίηση κληρονόμων, οι εκχωρήσεις σε 
τρίτους καθώς και η αυτεπάγγελτη αναζήτηση ασφα¬ 
λιστικών και φορολογικών ενημεροτήτων. 

βιζ) Η εκκαθάριση όλων των λειτουργικών δαπανών 
(π.χ ΟΤΕ, ΔΕΗ, ΕΥΔΑΠ, εξόδων κίνησης, διαμονής-δια¬ 
τροφής υπαλλήλων του ΟΠΑΔ , καθώς και όλων των 
λοιπών λειτουργικών δαπανών του Οργανισμού). 

βιη) Η χορήγηση δανείων στους υπαλλήλους του 
Οργανισμού καθώς και στους συνταξιούχους πρώην 
υπαλλήλους του ΤΥΔΚΥ. 

βιθ) Η επιστροφή κρατήσεων συμπληρωματικού εφά¬ 
παξ στους υπαλλήλους του Οργανισμού. 

βιι) Η παροχή πληροφοριών σχετικά με την εξόφληση 
των ενταλμάτων των δικαιούχων. 

βικ) Η έκδοση βεβαιώσεων για τις ασφαλιστικές εται¬ 
ρείες καθώς και η έκδοση βεβαιώσεων για φορολογική 
και για κάθε άλλη νόμιμη χρήση μετά την εξόφληση 
χρηματικών ενταλμάτων πληρωμής. 

βιλ) Η μέριμνα για την επιστροφή προς τους ασφα¬ 
λισμένους των αχρεωστήτως εισπραχθέντων ποσών. 

βιμ) Αποδόσεις κρατήσεων μισθοδοσίας και αποδόσεις 
προς τρίτους. 

βιν) Η έκδοση εντολών και ενταλμάτων πληρωμής 
μισθοδοσίας, συντάξεων και δαπανών. 

γ) Τμήμα Προμηθειών-Διαχείρισης Περιουσίας 

γα) Η κατάρτιση ετήσιων προγραμμάτων προμηθειών 
για τον εφοδιασμό όλων των μονάδων του Οργανισμού 
σε εξοπλισμό, έντυπα, υλικά και υπηρεσίες. 

γβ) Η διενέργεια της διαδικασίας των διαγωνισμών 
για την προμήθεια των παραπάνω και η μέριμνα για την 
κατάρτιση και την υπογραφή των σχετικών συμβάσεων, 
σύμφωνα με την εκάστοτε ισχύουσα νομοθεσία. 

γγ) Η παρακολούθηση των κατατεθειμένων εγγυη¬ 
τικών επιστολών των προμηθευτών, η φύλαξη και η 
καταχώρηση αυτών. 

γδ) Η μέριμνα για την εκμίσθωση ή μίσθωση των ανα¬ 
γκαίων κτιρίων για την εκμετάλλευση ή τη στέγαση των 
υπηρεσιών, η διαδικασία εκμίσθωσης ή μίσθωσης και η 
λήψη μέτρων για την ασφάλισή τους. 

γε) Η μέριμνα για την είσπραξη των μισθωμάτων της 
ακίνητης περιουσίας του Οργανισμού. 

γστ) Η εισήγηση για την ανάγκη αγοράς και πώλησης, 
ανταλλαγής και αντιπαροχής ακινήτων, σύμφωνα με την 
εκάστοτε ισχύουσα νομοθεσία. 

γζ) Η τήρηση μητρώου της κινητής και ακίνητης πε¬ 
ριουσίας του Οργανισμού. 

γη) Η εισήγηση για τη διενέργεια επενδύσεων σε κι¬ 
νητές αξίες, μετά από εμπεριστατωμένη και πλήρως 
αιτιολογημένη οικονομική έκθεση, στην οποία θα αναφέ- 
ρονται τα ποιοτικά και ποσοτικά κριτήρια αξιολόγησης 
και επιλογής των κινητών αξιών. 

γθ) Η εκτέλεση των αποφάσεων του Δ.Σ. για κάθε 
επένδυση ή ρευστοποίηση κινητών αξιών και η παρα¬ 
κολούθηση των χρηματικών διαθεσίμων στις τράπεζες. 

γι) Η ευθύνη της παρακολούθησης και της αποτίμησης 
του χαρτοφυλακίου της κινητής και ακίνητης περιουσί¬ 
ας των Τομέων του Οργανισμού. 

για) Η φύλαξη των τίτλων ιδιοκτησίας των ακινήτων 
του Τομέα ΥΔΚΥ του Οργανισμού καθώς και η σύνταξη 
της ετήσιας δήλωσης ακίνητης περιουσίας. 

γιβ) Η ευθύνη της παρακολούθησης των καταβολών 
προμηθειών, αμοιβών ή οποιοσδήποτε άλλης φύσεως 
αντιπαροχής προς τους συμβούλους επενδύσεων, δια¬ 
χειριστές κινητής και ακίνητης περιουσίας, χρηματο¬ 
πιστωτικά ιδρύματα, χρηματιστηριακές εταιρείες και 
θεματοφύλακες, καθώς και της τήρησης των συμβάσεων 
που διέπουν την παροχή των υπηρεσιών αυτών. 

γιγ) Η μέριμνα για τη λήψη των κατάλληλων μέτρων 
και την παροχή στοιχείων, ώστε να εξασφαλίζονται 
αποτελεσματικά οι πάσης φύσεως μηχανισμοί ελέγχου. 

2. Η Διεύθυνση Ασφάλισης είναι αρμόδια για τη χο¬ 
ρήγηση του ασφαλιστικού δικαιώματος, τη χορήγηση 
της Ευρωπαϊκής Κάρτας Ασφάλισης, την εκκαθάριση 
δαπανών σε χρήμα στους ασφαλισμένους του Δημο¬ 
σίου, και του Τομέα Υγείας Δημοτικών και Κοινοτικών 
Υπαλλήλων, την επικοινωνία και τον συντονισμό των 
περιφερειακών μονάδων και την τήρηση πρωτοκόλλου. 

Η Διεύθυνση Ασφάλισης διαρθρώνεται στα παρακάτω 
Τμήματα: 

α) Τμήμα Περίθαλψης 

β) Τμήμα Περιφερειακών Υπηρεσιών 

γ) Αυτοτελές Γραφείο Γραμματείας 

Οι αρμοδιότητες της Διεύθυνσης Ασφάλισης 
κατανέμονται μεταξύ των Τμημάτων 
της Κεντρικής Υπηρεσίας ως εξής: 
α) Τμήμα Περίθαλψης 

αα) Η μέριμνα για την υπαγωγή στην ασφάλιση του 
Οργανισμού των προσώπων που καθορίζονται από τις 
σχετικές διατάξεις της νομοθεσίας. 

αβ) Η έκδοση, θεώρηση και ανανέωση των ασφαλι¬ 
στικών βιβλιαρίων στα ασφαλιζόμενα πρόσωπα του 
Οργανισμού στο νομό Αττικής. 

αγ) Η τήρηση ηλεκτρονικού αναλυτικού μητρώου 
ασφαλισμένων και συγκεντρωτικού μητρώου όλων των 
ασφαλισμένων των περιφερειακών των δικαιολογητικών 
που αφορούν τη χορήγηση παροχών σε χρήμα, 
αδ) Η χορήγηση της Ευρωπαϊκής Κάρτας Ασφάλισης, 
αε) Η χορήγηση κοινοτικών εντύπως σχετικών με την 
περίθαλψη. 

αστ) Εισηγήσεις στο Δ.Σ. για θέματα αρμοδιότητες 
του Τμήματος. 

αζ) Η χορήγηση βεβαιώσεων. 

αη) Η επιμέλεια για την παραλαβή και έλεγχο των δικαι- 
ολογητικών που αφορούν τη χορήγηση παροχών σε χρήμα, 
αθ) Η παροχή οδηγιών προς τους ασφαλισμένους. 


αι) Η εκκαθάριση δαπανών παροχών σε χρήμα (έξοδα 
κηδείας κλπ) σύμφωνα με τον κανονισμό παροχών του 
Οργανισμού στους ασφαλισμένους του. 

αια) Η εκκαθάριση των δαπανών των κατασκηνώσεων 
για τα παιδιά των ασφαλισμένων του Τομέα Υγείας 
Δημοτικών και Κοινοτικών Υπαλλήλων καθώς και για 
τα παιδιά των υπαλλήλων του Οργανισμού που είναι 
ασφαλισμένα σε έναν από τους δύο Τομείς του. 

αιβ) Η κατάρτιση καταστάσεων εκκαθάρισης διαφό¬ 
ρων δαπανών. 

β) Τμήμα Περιφερειακών Υπηρεσιών 
βα) Η παρακολούθηση και παροχή οδηγιών στις περι¬ 
φερειακές υπηρεσίες σε θέματα ασφάλισης. 

ββ) Η παροχή οδηγιών στις περιφερειακές υπηρεσί¬ 
ες σε θέματα βεβαίωσης ασφαλιστικών εισφορών των 
ασφαλισμένων του νομού τους. 

βγ) Η συγκέντρωση στοιχείων και η προεργασία των 
επιτροπικών ενταλμάτων προς τις Περιφερειακές Υπη¬ 
ρεσίες για την κάλυψη των ληξιπρόθεσμων οφειλών. 

βδ) Η μέριμνα για την αποστολή πιστώσεων χορήγη¬ 
σης παροχών (επιτροπικά εντάλματα). 

βε) Η μέριμνα για τη χορήγηση ασφαλιστικών βιβλια¬ 
ρίων στους ασφαλισμένους του νομού τους. 

βστ) Η συγκέντρωση στοιχείων και η προεργασία σχε¬ 
τικά με προμήθειες, λειτουργικά έξοδα και μισθώσεις 
ακινήτων των περιφερειακών υπηρεσιών. 

βζ) Η μέριμνα για τη συλλογή μηνιαίων οικονομικών 
στοιχείων (έσοδα - έξοδα κ.λ.π.) και αποστολή τους στο 
εποπτεύον Υπουργείο. 

βη) Η μέριμνα και υποβολή προτάσεων στο Δ.Σ του Ορ¬ 
γανισμού, σε συνεργασία με τις αρμόδιες Διευθύνσεις, για 
την εύρυθμη λειτουργία των περιφερειακών υπηρεσιών. 

βθ) Η κοινοποίηση αποφάσεων του Δ.Σ., υπουργικών απο¬ 
φάσεων, εγκυκλίων κ.λ.π. στις Περιφερειακές Υπηρεσίες. 

βι) Εισηγήσεις στο Δ.Σ. για θέματα αρμοδιότητας του 
Τ μήματος. 

γ) Αυτοτελές Γ ραφείο Γ ραμματείας 
γα) Η διακίνηση της εισερχόμενης και εξερχόμενης 
αλληλογραφίας. 

γβ) Η τήρηση του γενικού αρχείου της Κεντρικής Υπη¬ 
ρεσίας. 

γγ) Η τήρηση του κοινού και εμπιστευτικού πρωτο¬ 
κόλλου της Κεντρικής Υπηρεσίας. 

γδ) Η αναπαραγωγή εγγράφων και λοιπών κειμένων 
και η βεβαίωση της ακρίβειας αυτών. 

γε) Η βεβαίωση του γνήσιου της υπογραφής του προ¬ 
σωπικού και των πολιτών και επικύρωση αντιγράφων. 

γστ) Η παραλαβή και πρωτοκόλληση πάσης φύσεως 
εγγράφων και αιτημάτων. 

3. Περιφερειακές Υπηρεσίες 

Οι αρμοδιότητες των Περιφερειακών Υπηρεσιών είναι 
οι εξής: 

α) Η μέριμνα για την υπαγωγή στην ασφάλιση του Ορ¬ 
γανισμού προσώπων, σύμφωνα με τις κείμενες διατάξεις. 

β) Η μέριμνα για την έκδοση, θεώρηση και ανανέωση 
των βιβλιαρίων των ασφαλισμένων του νομού τους. 

γ) Η τήρηση αναλυτικού μητρώου ασφαλισμένων του 
νομού τους. 

δ) Η παρακολούθηση της είσπραξης των εσόδων σε 
συνεργασία με την κεντρική υπηρεσία. 

ε) Η χορήγηση στους ασφαλισμένους παροχών σε 
χρήμα σύμφωνα με τον κανονισμό παροχών του Ορ¬ 
γανισμού. 

στ) Οι ρυθμίσεις οφειλών και η έκδοση βεβαιώσεων 
οφειλών για τις Περιφερειακές Υπηρεσίες του ΟΠΑΔ. 

ζ) Η μέριμνα και η ενημέρωση της Κεντρικής Υπη¬ 
ρεσίας για την αποστολή επιτροπικών ενταλμάτων ή 
συμπληρωματικών αυτών. 

η) Η μέριμνα και η ενημέρωση της Κεντρικής Υπη¬ 
ρεσίας για τη λήξη των μισθώσεων των ακινήτων που 
στεγάζονται, καθώς και για τη λήξη κάθε άλλης σύμ¬ 
βασης, π.χ. συνεργείων καθαρισμού. 

θ) Η αποστολή μηνιαίων λογιστικών στοιχείων στην 
Κεντρική Υπηρεσία. 

ι) Η ενημέρωση των ασφαλισμένων του νομού τους 
για θέματα που τους αφορούν. 

Άρθρο 3 

Κλάδοι προέλευσης προϊσταμένων 
των οργανικών μονάδων 

Των Διευθύνσεων Διοικητικού-Οικονομικού και Ασφά¬ 
λισης προΐστανται υπάλληλοι του κλάδου ΠΕ Διοικη- 
τικού-Οικονομικού και ελλείψει αυτών, υπάλληλοι του 
κλάδου ΤΕ Διοικητικού-Λογιστικού. 

Των Τμημάτων και του Αυτοτελούς Γραφείου Γραμ¬ 
ματείας προΐστανται υπάλληλοι του κλάδου ΠΕ Διοι- 
κητικού-Οικονομικού, ελλείψει αυτών υπάλληλοι του 
κλάδου ΤΕ Διοικητικού-Λογιστικού και ελλείψει αυτών, 
υπάλληλοι του κλάδου ΔΕ Διοικητικού-Λογιστικού. 

Των Περιφερειακών Υπηρεσιών του ΟΠΑΔ προΐστα- 
νται υπάλληλοι του κλάδου ΠΕ Διοικητικού-Οικονομικού, 
ελλείψει αυτών υπάλληλοι του κλάδου ΤΕ Διοικητικού- 
Λογιστικού και ελλείψει αυτών, υπάλληλοι του κλάδου 
ΔΕ Διοικητικού-Λογιστικού και ελλείψει αυτών, υπάλλη¬ 
λοι του κλάδου ΔΕ Χειριστών Η/Υ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουνίου 2013 

οι ΥΠΟΥΡΓΟΙ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΕΡΓΑΣΙΑΣ, ΚΟΙΝΩΝΙΚΗΣ 

ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

ΑΝΤΩΝΙΟΣ ΜΑΝΙΤΑΚΗΣ ΙΩΑΝΝΗΣ ΒΡΟΥΤΣΗΣ 

ΥΓΕΙΑΣ 

ΑΝΔΡΕΑΣ ΛΥΚΟΥΡΕΝΤΖΟΣ 
-♦- 

Αριθ. Υ5β/Γ.Π.οικ.56669 (3) 

Τροποποίηση της υπουργικής απόφασης Υ5β/Γ.Π.οικ. 
156618/25.11.2009 «Καθορισμός του τρόπου οργάνω¬ 
σης και λειτουργίας των Κέντρων Ημέρας του άρ¬ 
θρου 8 του Ν. 2716/1999» (ΦΕΚ Β' 2444/14.12.2009), 
όπως ισχύει, τροποποιηθείσα με την υπ' αριθμ. 
ΥΑΥ5β/Γ.Π.οικ.50557/29.5.2013 (ΦΕΚ Β 1299). 

Η ΥΦΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τις διατάξεις του Ν. 2716/1999 (ΦΕΚ 96Α/17-5-1999) 
«Ανάπτυξη και εκσυγχρονισμός των υπηρεσιών ψυχικής 
υγείας και άλλες διατάξεις», ιδίως τις διατάξεις των 
άρθρων 8,11 και 13 όπως τροποποιήθηκε και ισχύει. 

2. Τις διατάξεις του Ν. 1558/85 (ΦΕΚ 137/85/Α'), όπως 
τροποποιήθηκε με το Π.Δ. 63/2005 (ΦΕΚ 98/22-4-05/Α'): 
«Κωδικοποίηση της Νομοθεσίας για την Κυβέρνηση και 
τα Κυβερνητικά Όργανα» και τις διατάξεις του Π.Δ. 95/ 


2000 (ΦΕΚ 76/2000): «Οργανισμός του Υπουργείου Υγεί¬ 
ας και Πρόνοιας», όπως τροποποιήθηκε. 

3. Τις διατάξεις του άρθρου 28 του Ν. 2519/97 "Ανάπτυ¬ 
ξη και εκσυγχρονισμός του Εθνικού Συστήματος Υγείας, 
οργάνωση των υγειονομικών υπηρεσιών, ρυθμίσεις για 
το φάρμακο και άλλες διατάξεις "(ΦΕΚ 165 Α'). 

4. Την παρ. 2 του άρθρου 11 «Ρυθμίσεις για τη ψυχική 
υγεία» του ν. 3754/2009 (ΦΕΚ Α' 43/11.3.2009) «Ρύθμιση 
όρων απασχόλησης των νοσοκομειακών ιατρών του 
ΕΣΥ, σύμφωνα με το π.δ. 76/2005 και άλλες διατάξεις». 

5. Την με αριθμ. πρωτ. Υ5β/οικ. 1962/21-09-2000 (ΦΕΚ 
1268/Β/2000) υπουργική απόφαση με θέμα «Καθορισμός 
κριτηρίων, προϋποθέσεων, δικαιολογητικών, διαδικασίας 
και κάθε άλλης λεπτομέρειας για έγκριση σκοπιμότητας 
και χορήγηση άδειας ίδρυσης και άδειας λειτουργίας 
Μονάδων Ψυχικής Υγείας στον ιδιωτικό Κερδοσκοπικό 
και μη κερδοσκοπικό τομέα. 

6. Την με αριθμ. πρωτ.. Υ5β/1424 (ΦΕΚ Β' 935/27.7.2000) 
υπουργική απόφαση με θέμα περί «Καθορισμός του τρό¬ 
που οργάνωσης και λειτουργίας των Τομεακών Επιτρο¬ 
πών Ψυχικής Υγείας (Τ.Ε.Ψ.Υ.) και των Τομεακών Επι¬ 
τροπών Ψυχικής Υγείας Παιδιών & Εφήβων (Τ.Ε.Ψ.Υ.Π.Ε.) 
του άρθρου 3 του Ν. 2716/99». 

7. Την με αριθμ. πρωτ. Υ5β/Γ.Π. οικ. 156618/ 25-11-2009 
(ΦΕΚ 2444/Β/2009) υπουργική απόφαση με θέμα «Κα¬ 
θορισμός του τρόπου οργάνωσης και λειτουργίας των 
Κέντρων Ημέρας του άρθρου 8 του Ν. 2716/99». 

8. Την με αριθ. πρωτ. Υ5β/Γ.Π.οικ. 50557/29-5-2013 (ΦΕΚ 
Β'1299/29.05.2013) τροποποίηση της υπουργικής απόφα¬ 
σης Υ5β/Γ.Π.οικ. 156618/2 5.11.2009 «Καθορισμός του τρό¬ 
που οργάνωσης και λειτουργίας των Κέντρων Ημέρας 
του άρθρου 8 του Ν. 2716/199» (ΦΕΚ Β'2444/14.12.2009). 

9. Την με αριθμ. πρωτ. Υ5α,β/Γ.Π. οικ. 39321/30-3-2010 (ΦΕΚ 
453/Β/2010) υπουργική απόφαση με θέμα «Σύστημα Διοι¬ 
κητικής και Οικονομικής Διαχείρισης, Ελέγχου και Παρα¬ 
κολούθησης της ποιότητας σε Μονάδες Ψυχικής Υγείας». 

10. Την κοινή υπουργική απόφαση Υ5β/Γ.Π.οικ. 35724/ 
4-4-2002 «Ορισμός του κατά το άρθρο 13 του Ν. 2716/99 
ειδικού ενοποιημένου (κλειστού) νοσηλίου και τροπο¬ 
ποίηση της αριθ. Υ4α/οικ. 1320/98 κοινής υπουργικής 
απόφασης περί "Ορισμού νοσηλίου Νοσοκομείων"» (ΦΕΚ 
Β' 485/19.04.2002). 

11. Τις διατάξεις του άρθ. 21, παρ. 4, 5 του Ν.4052/2012 
(ΦΕΚ 41/Α'). 

12. Την με αριθμ. πρωτ. ΔΥΓ3 (α) /οικ. ΓΥ/148 με θέμα «Υπο¬ 
χρεωτική ηλεκτρονική καταχώριση των συνταγών στον 
Ε.Ο.Π.Υ.Υ. και στους άλλους Φορείς Κοινωνικής Ασφάλισης». 

13. Την με αριθμ. πρωτ. ΔΥΓ3 (α) /οικ. ΓΥ/149 με θέμα 
«Εφαρμογή συνταγογράφησης με Δραστική Ουσία». 

14. Το υπ’ αριθμ. Π.Δ. 86/21-6-12 ΦΕΚ(141/2012 Τεύχος 
Α') «Διορισμός Υπουργών, Αναπληρωτών Υπουργών και 
Υφυπουργών». 

15. Την με αριθ. πρωτ. 68155/2012 απόφαση (ΦΕΚ 2105/ 
τΒ/9-7-2012) «Ανάθεση αρμοδιοτήτων στην Υφυπουργό 
Υγείας Φ. Σκοπούλη» όπως συμπληρώθηκε με την με 
αριθ. πρωτ. 78087/25-7-2012 (ΦΕΚ 2339/21.8.12, Β') από¬ 
φαση με θέμα «Συμπλήρωση της αρ. οικ. 68155/9-7-2012 
απόφαση του Πρωθυπουργού και του Υπουργού Υγείας 
«Ανάθεση αρμοδιοτήτων στην Υφυπουργό Υγείας Φω¬ 
τεινή Σκοπούλη». 

16. Το από 24/4/2013 Μνημόνιο Συνεργασίας μεταξύ 
του Επιτρόπου Απασχόλησης, Κοινωνικών Υποθέσεων 
και'Ενταξης ΙΑ3ΖΕΟ ΑΝϋΟΒ και του Υπουργού Υγείας 
ΑΝΔΡΕΑ ΛΥΚΟΥΡΕΝΤΖΟΥ και του σχετικού Παραρτήμα¬ 
τος (Σχέδιο Δράσης για την υλοποίηση του Μνημονίου). 

17. Την ανάγκη καθιέρωσης ενός μοντέλου χρημα¬ 
τοδότησης των μονάδων ψυχικής υγείας με βάση το 
κόστος ανά ωφελούμενο και τύπο μονάδας βάσει των 
προθεσμιών του Σχεδίου Δράσης για την υλοποίηση 
του Μνημονίου. 

18. Ότι για το παρόν μοντέλο χρηματοδότησης λήφθη- 
καν υπόψη οι οικονομικές και δημοσιονομικές συνθήκες 
όπως ισχύουν κατά το χρόνο έκδοσης της παρούσας 
καθώς και τα κόστη (μισθολογικά κ.α) όπως έχουν δι¬ 
αμορφωθεί στα πλαίσια των μνημονιακών υποχρεώσε¬ 
ων της χώρας και αντίστοιχων επιπτώσεων αυτών στο 
γενικότερο κόστος διαβίωσης, δύναται, επομένως, να 
αποτελέσει αντικείμενο τροποποίησης, εφόσον οι οικο¬ 
νομικές συνθήκες της χώρας το επιτρέψουν στο μέλλον. 

19. Την εισήγηση βάσει της μελέτης κοστολόγησης 
των υπηρεσιών ψυχικής υγείας από την ΕΥτΥΚΑ. 

20. Το γεγονός ότι η παρούσα απόφαση δεν προκαλεί 
επιβάρυνση στον Τακτικό Προϋπολογισμό, αποφασί¬ 
ζουμε: 

Την τροποποίηση και συμπλήρωση της Υ5β/Γ.Π.οικ. 
156618/25.11.2009 «Καθορισμός του τρόπου οργάνωσης 
και λειτουργίας των Κέντρων Ημέρας του άρθρου 8 
του Ν. 2716/199» (ΦΕΚ Β'2444/14.12.2009) υπουργικής 
απόφασης, όπως ισχύει, μετά την τροποποίησή της με 
την υπουργική απόφαση Υ5β/Γ.Π.οικ.50557/2013 (ΦΕΚ Β 
1299) ως κάτωθι: 

1. Στο άρθρο 14, η παρ. 7 τροποποιείται ως εξής: 

«7. Σε ότι αφορά τα Ειδικά Κέντρα Κοινωνικής Επα¬ 
νένταξης του άρθ. 10 του Ν. 2716/99, η κοστολόγηση 
των υπηρεσιών που παρέχονται γίνεται με βάση την 
κοστολόγηση των υπηρεσιών των Κέντρων Ημέρας, με 
εξαίρεση τις υπηρεσίες που αφορούν σε προγράμμα¬ 
τα αποκατάστασης και επαγγελματικής επανένταξης, 
οπότε ακολουθείται η κοστολόγηση των υπηρεσιών των 
Ειδικών Μονάδων Αποκατάστασης και Επαγγελματικής 
Επανένταξης του άρθ. 10 του Ν. 2716/99. Η κοστολόγη¬ 
ση των υπηρεσιών των Ειδικών Μονάδων Αποκατάστα¬ 
σης και Επαγγελματικής Επανένταξης του άρθ. 10 του 
Ν. 2716/99 γίνεται με βάση τη συμμετοχή του κάθε ωφε¬ 
λούμενου στα προγράμματα των Ειδικών Μονάδων, ανά 
ώρα και μέχρι τέσσερις (4) ώρες ημερησίως για διακό¬ 
σιες πενήντα (250) εργάσιμες ημέρες κατά το μέγιστο.» 

2. Στο άρθρο 15, στην παράγραφο 1, εδάφιο ζ' προστί¬ 
θεται η παρακάτω φράση: «Ειδικότερα, σε ότι αφορά τα 
Κέντρα Ημέρας για άτομα με διάχυτες αναπτυξιακές 
διαταραχές, οι ομαδικές συνεδρίες, στο πλαίσιο θερα¬ 
πευτικού προγράμματος, κοστολογούνται επί όσες ώρες 
διαρκεί το πρόγραμμα ημερησίως, ανά ωφελούμενο, 
για διακόσιες πενήντα (250) εργάσιμες ημέρες, κατά το 
μέγιστο, ως εξής: Α1: 6 €.». 

Στο ίδιο άρθρο, το τελευταίο εδάφιο της παραγρά¬ 
φου 1, τροποποιείται ως εξής: «Τα παραπάνω κόστη θα 
αφορούν και υπηρεσίες που παρέχονται από τα Κέντρα 
Ψυχικής Υγείας, τις Ιατροπαιδαγωγικές Υπηρεσίες, τα 
Νοσοκομεία Ημέρας και τα Ειδικά Κέντρα Κοινωνικής 
Επανένταξης, με εξαίρεση τις υπηρεσίες των Ειδικών 
Κέντρων που αφορούν σε προγράμματα αποκατάστα¬ 
σης και επαγγελματικής επανένταξης, οπότε ακολουθεί¬ 
ται η κοστολόγηση των υπηρεσιών των Ειδικών Μονά¬ 
δων Αποκατάστασης και Επαγγελματικής Επανένταξης 
του άρθ. 10 του Ν. 2716/99.». 

Επίσης, στο ίδιο άρθρο, προστίθεται παράγραφος 2, 
η οποία έχει ως εξής: 


«2. Προσδιορίζεται ανώτατο κόστος ανά ωφελούμενο 
για τις Ειδικές Μονάδες Αποκατάστασης και Επαγγελ¬ 
ματικής Επανένταξης ως εξής: 4 € ανά ωφελούμενο 
μέχρι 4 ώρες ημερησίως για διακόσιες πενήντα (250) 
εργάσιμες ημέρες κατά το μέγιστο. 

3. Στο άρθρο 18, η παράγραφος (2) αναριθμείται σε (3) 
και προστίθεται νέα παράγραφος (2) ως εξής: 

«2. Η παρούσα απόφαση δεν καταργεί τις διατάξεις 
του ανωτέρω (9) σχετ. όπως τροποποιήθηκε και ισχύει. 
Το ποσό του ειδικού ενοποιημένου (κλειστού) νοσηλίου 
που αφορά στα Ειδικά Κέντρα Κοινωνικής Επανέντα¬ 
ξης (προγράμματα αποκατάστασης και επαγγελματι¬ 
κής επανένταξης), Ειδικές Μονάδες Αποκατάστασης και 
Επαγγελματικής Επανένταξης έχουν συνυπολογιστεί 
και συμπεριλαμβάνονται στις ανωτέρω τιμές κόστους 
ανά ωφελούμενο που αφορά η παρούσα παράγραφος, 
με εξαίρεση τη δαπάνη της φαρμακευτικής αγωγής, για 
την οποία ισχύουν τα αναφερόμενα στο άρθρο 17 της 
παρούσας απόφασης. Επομένως, καθ’ όλη τη διάρκεια 
ισχύος της παρούσας απόφασης, στα ανωτέρω κόστη 
των Ειδικών Κέντρων και Μονάδων του άρθ. 10 του 
Ν. 2716/99, θα συμψηφίζονται αυτοδικαίως και ισόποσα 
οποιεσδήποτε σχετικές αξιώσεις των Μονάδων Ψυχι¬ 
κής Υγείας έναντι των ασφαλιστικών οργανισμών των 
ωφελουμένων σύμφωνα με τις διατάξεις του ανωτέρω 
9 σχετ. σε πλήρη και ολοσχερή απόσβεση αυτών. Η πα¬ 
ρούσα ρύθμιση ισχύει μέχρι 31.12.2015, οπότε και δύναται 
να τροποποιηθεί με νεώτερη απόφαση.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουνίου 2013 

Η ΥΦΥΠΟΥΡΓΟΣ 

ΦΩΤΕΙΝΗ ΣΚΟΠΟΥΛΗ 
-Φ- 

Αριθ. Υ5β/Γ.Π.οικ.56675 (4) 

Τροποποίηση της κοινής υπουργικής απόφασης Α3α/ 
οικ.876/16.05.2000 «Καθορισμός του τρόπου οργά¬ 
νωσης και λειτουργίας των Μονάδων Ψυχοκοινωνι- 
κής Αποκατάστασης (Οικοτροφεία, Ξενώνες) και των 
Προγραμμάτων Προστατευμένων Διαμερισμάτων του 
άρθρου 9 του Ν. 2716/99» (ΦΕΚ Β' 661/23.5.2000). 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - ΥΓΕΙΑΣ 

Έχοντας υπόψη: 

1. Τις διατάξεις του Ν. 2716/1999 (ΦΕΚ 96 Μ 17-5-1999) 
«Ανάπτυξη και εκσυγχρονισμός των υπηρεσιών ψυχικής 
υγείας και άλλες διατάξεις», ιδίως αυτές των άρθρων 9, 
11 και 13, όπως τροποποιήθηκε και ισχύει. 

2. Τις διατάξεις του Ν. 1558/85 (ΦΕΚ 137/85/Α'), όπως 
τροποποιήθηκε με το Π.Δ. 63/2005 (ΦΕΚ 98/22-4-05/Α'): 
«Κωδικοποίηση της Νομοθεσίας για την Κυβέρνηση και 
τα Κυβερνητικά Όργανα» και τις διατάξεις του Π.Δ. 95/ 
2000 (ΦΕΚ 76/2000): «Οργανισμός του Υπουργείου Υγεί¬ 
ας και Πρόνοιας», όπως τροποποιήθηκε. 

3. Τις διατάξεις του άρθρου 28 του Ν. 2519/97 “Ανάπτυ¬ 
ξη και εκσυγχρονισμός του Εθνικού Συστήματος Υγείας, 
οργάνωση των υγειονομικών υπηρεσιών, ρυθμίσεις για 
το φάρμακο και άλλες διατάξεις” (ΦΕΚ 165 Α'). 

4. Την παρ. 2 του άρθρου 11 «Ρυθμίσεις για τη ψυχική 
υγεία» του ν. 3754/2009 (ΦΕΚ Α' 43/11.3.2009) «Ρύθμιση 

όρων απασχόλησης των νοσοκομειακών ιατρών του 
ΕΣΥ, σύμφωνα με το π.δ. 76/2005 και άλλες διατάξεις» 

5. Την με αριθμ. πρωτ. Υ5β/οικ. 1962/21-09-2000 (ΦΕΚ 
1268/Β/2000) υπουργική απόφαση με θέμα «Καθορισμός 
κριτηρίων, προϋποθέσεων, δικαιολογητικών, διαδικασίας 
και κάθε άλλης λεπτομέρειας για έγκριση σκοπιμότητας 
και χορήγηση άδειας ίδρυσης και άδειας λειτουργίας 
Μονάδων Ψυχικής Υγείας στον ιδιωτικό Κερδοσκοπικό 
και μη κερδοσκοπικό τομέα. 

6. Την με αριθμ. πρωτ. Υ5β/1424 (ΦΕΚ Β' 935/27.7.2000) 
υπουργική απόφαση με θέμα περί «Καθορισμός του τρό¬ 
που οργάνωσης και λειτουργίας των Τομεακών Επιτρο¬ 
πών Ψυχικής Υγείας (Τ.Ε.Ψ.Υ.) και των Τομεακών Επιτρο¬ 
πών Ψυχικής Υγείας Παιδιών και Εφήβων (Τ.Ε.Ψ.Υ.Π.Ε.) 
του άρθρου 3 του Ν. 2716/99». 

7. Την με αριθμ. πρωτ. Α3α/οικ876/16-5-2000 (ΦΕΚ 
661/Β/2000) κοινή υπουργική απόφαση με θέμα «Κα¬ 
θορισμός του τρόπου οργάνωσης και λειτουργίας των 
Μονάδων Ψυχοκοινωνικής Αποκατάστασης (Οικοτρο¬ 
φεία, Ξενώνες) και των Προγραμμάτων Προστατευμένων 
Διαμερισμάτων του άρθρου 9 του Ν. 2716/99». 

8. Την με αριθμ. πρωτ. Υ5α,β/Γ.Π. οικ. 39321/30-3-2010 (ΦΕΚ 
453/Β/2010) υπουργική απόφαση με θέμα «Σύστημα Διοι¬ 
κητικής και Οικονομικής Διαχείρισης, Ελέγχου και Παρα¬ 
κολούθησης της ποιότητας σε Μονάδες Ψυχικής Υγείας». 

9. Την κοινή υπουργική απόφαση Υ5β/Τ.Π.οικ. 35724/ 
4-4-2002 «Ορισμός του κατά το άρθρο 13 του Ν. 2716/99 
ειδικού ενοποιημένου (κλειστού) νοσηλίου και τροπο¬ 
ποίηση της αριθ. Υ4α/οικ. 1320/98 κοινής υπουργικής 
απόφασης περί “Ορισμού νοσηλίου Νοσοκομείων”» (ΦΕΚ 
Β' 485/19.04.2002), όπως τροποποιήθηκε και ισχύει. 

10. Τις διατάξεις του άρθ. 21, παρ. 4, 5 του Ν.4052/2012 
(ΦΕΚ 41/ Α'). 

11. Την με αριθμ. πρωτ. ΔΥΓ3 (α) /οικ. ΓΥ/148 με θέμα 
«Υποχρεωτική ηλεκτρονική καταχώριση των συνταγών 
στον Ε.Ο.Π.Υ.Υ. και στους άλλους Φορείς Κοινωνικής 
Ασφάλισης». 

12. Την με αριθμ. πρωτ. ΔΥΓ3 (α) /οικ. ΓΥ/149 με θέμα 
«Εφαρμογή συνταγογράφησης με Δραστική Ουσία». 

13. Το υπ’ αριθμ. Π.Δ. 86/21-6-12 ΦΕΚ(141/2012 Τεύχος 
Α') «Διορισμός Υπουργών, Αναπληρωτών Υπουργών και 
Υφυπουργών». 

14. Την με αριθ. πρωτ. 68155/2012 απόφαση (ΦΕΚ 2105/ 
τΒ/9-7-2012) «Ανάθεση αρμοδιοτήτων στην Υφυπουργό 
Υγείας Φ. Σκοπούλη» όπως συμπληρώθηκε με την με 
αριθ. πρωτ. 78087/25-7-2012 (ΦΕΚ 2339/21.8.12/Β') από¬ 
φαση με θέμα «Συμπλήρωση της αρ. οικ. 68155/9-7-2012 
απόφαση του Πρωθυπουργού και του Υπουργού Υγείας 
«Ανάθεση αρμοδιοτήτων στην Υφυπουργό Υγείας Φω¬ 
τεινή Σκοπούλη». 

15. Την με αριθ. πρωτ. Υ48/9-7-2012 απόφαση του 
Πρωθυπουργού περί καθορισμού αρμοδιοτήτων του 
Αν. Υπουργού Οικονομικών Χρήστου Στάίκούρα (Β 2105). 

16. Το από 24/4/2013 Μνημόνιο Συνεργασίας μεταξύ 
του Επιτρόπου Απασχόλησης, Κοινωνικών Υποθέσεων 
και'Ενταξης ΕΑδΖΙΟ ΑΝϋΟΒ και του Υπουργού Υγείας 
ΑΝΔΡΕΑ ΛΥΚΟΥΡΕΝΤΖΟΥ και του σχετικού Παραρτήμα¬ 
τος (Σχέδιο Δράσης για την υλοποίηση του Μνημονίου). 

17. Την ανάγκη καθιέρωσης ενός μοντέλου χρημα¬ 
τοδότησης των μονάδων ψυχικής υγείας με βάση το 
κόστος ανά ωφελούμενο και τύπο μονάδας βάσει των 
προθεσμιών του Σχεδίου Δράσης για την υλοποίηση 
του Μνημονίου. 


18. Ότι για το παρόν μοντέλο χρηματοδότησης λήφθη- 
καν υπόψη οι οικονομικές και δημοσιονομικές συνθήκες 
όπως ισχύουν κατά το χρόνο έκδοσης της παρούσας 
καθώς και τα κόστη (μισθολογικά κ.α) όπως έχουν δι¬ 
αμορφωθεί στα πλαίσια των μνημονιακών υποχρεώσε¬ 
ων της χώρας και αντίστοιχων επιπτώσεων αυτών στο 
γενικότερο κόστος διαβίωσης, δύναται, επομένως, να 
αποτελέσει αντικείμενο τροποποίησης, εφόσον οι οικο¬ 
νομικές συνθήκες της χώρας το επιτρέψουν στο μέλλον. 

19. Την εισήγηση βάσει της μελέτης κοστολόγησης 
των υπηρεσιών ψυχικής υγείας από την ΕΥτΥΚΑ. 

20. Από τις διατάξεις της παρούσας δεν προκαλείται 
επιπρόσθετη δαπάνη σε βάρος του Κρατικού Προϋπολο¬ 
γισμού πέραν των εγγεγραμμένων πιστώσεων στον Ε.Φ. 
15-210 ΚΑΕ 2544 και σε καμία περίπτωση δεν υπερβαίνει 
τις δαπάνες που προέκυπταν από την εφαρμογή της υπ’ 
αριθ. Α3α/οικ/876/16.5.2000 απόφασης, αποφασίζουμε: 

Την τροποποίηση και συμπλήρωση της Α3α/οικ.876 
«Καθορισμός του τρόπου οργάνωσης και λειτουργίας 
των Μονάδων Ψυχοκοινωνικής Αποκατάστασης (Οικο¬ 
τροφεία, Ξενώνες) και των Προγραμμάτων Προστατευ¬ 
μένων Διαμερισμάτων του άρθρου 9 του Ν. 2716/99» 
(ΦΕΚ Β' 661/23.5.2000) κοινής υπουργικής απόφασης 
ως κάτωθι: 

«Προστίθενται άρθρα 24, 25, 26, 27 και 28 
Άρθρο 24 

Πλαίσιο κοστολόγησης υπηρεσιών ψυχικής υγείας 

1. Ορίζεται η κοστολόγηση υπηρεσιών ψυχικής υγείας 
που παρέχονται από Μονάδες Ψυχοκοινωνικής Αποκα¬ 
τάστασης στεγαστικού τύπου (οικοτροφεία, ξενώνες, 
προστατευμένα διαμερίσματα). 

2. Ορίζεται ημερήσιο ποσό κόστους ανά ωφελούμενο 
και ανά τύπο μονάδας ψυχοκοινωνικής αποκατάστασης 
στεγαστικού τύπου. Οι τύποι μονάδας ψυχοκοινωνικής 
αποκατάστασης διακρίνονται προκειμένου για την κο¬ 
στολόγηση στα παρακάτω: 

Α. Οικοτροφεία 

Α1. Οικοτροφεία στα οποία διαμένουν άτομα (ενήλικες, 
παιδιά ή έφηβοι) με ψυχικές διαταραχές και σοβαρά ψυ- 
χοκοινωνικά προβλήματα ή άτομα με νοητική υστέρηση 
και δευτερογενείς ψυχικές διαταραχές 

Α2. Οικοτροφεία στα οποία διαμένουν ηλικιωμένα (άνω 
των 65 ετών) άτομα με ψυχικές διαταραχές που χρήζουν 
ψυχογηριατρικής φροντίδας 

Α3. Οικοτροφεία στα οποία διαμένουν άτομα με ορ¬ 
γανικά ψυχοσύνδρομα, νόσο ΑΙζάθίπίθΓ και συναφείς 
διαταραχές 

Α4. Οικοτροφεία στα οποία διαμένουν άτομα (ενήλι¬ 
κες, παιδιά ή έφηβοι) με διάχυτες αναπτυξιακές διατα¬ 
ραχές (διαταραχές αυτιστικού τύπου) 

Β. Ξενώνες 

Β1 Ξενώνες όπου διαμένουν άτομα (ενήλικες, παιδιά 
ή έφηβοι) με ψυχικές διαταραχές και σοβαρά ψυχοκοι- 
νωνικά προβλήματα ή άτομα με νοητική υστέρηση και 
δευτερογενείς ψυχικές διαταραχές ή άτομα με ψυχι¬ 
κές διαταραχές ή και διαταραχές συμπεριφοράς που 
προκαλούνται από τη χρήση εξαρτησιογόνων ουσιών 
ή άτομα με ψυχικές διαταραχές που χρήζουν ψυχογη- 
ριατρικής φροντίδας 

Β2. Ξενώνες με άτομα (ενήλικες, παιδιά ή έφηβοι) με 
διάχυτες αναπτυξιακές διαταραχές (διαταραχές αυτι- 
στικού τύπου). 

Γ. Προστατευμένα Διαμερίσματα, όπου διαμένουν ενή¬ 
λικα άτομα με ψυχικές διαταραχές ή νοητική υστέρηση 
με δευτερογενείς ψυχικές διαταραχές, τα οποία έχουν 
αυξημένες αλλά όχι πλήρεις ικανότητες αυτοφροντί¬ 
δας και αυτοεξυπηρέτησης και ασκείται περιορισμένη 
εποπτεία και παροχή υπηρεσιών ψυχικής υγείας από το 
προσωπικό της Μονάδας Ψυχικής Υγείας στην οποία 
υπάγονται. 

3. Για την κοστολόγηση υπηρεσιών που παρέχουν οι 
Μονάδες ΑΙζίΐθίηπβι· και Αντιμετώπισης Διάχυτων Ανα¬ 
πτυξιακών Διαταραχών (Διαταραχές Αυτιστικού τύπου), 
οι οποίες λειτουργούν ως Ολοκληρωμένα Κέντρα και 
παρέχουν υπηρεσίες φιλοξενίας, αυτές κοστολογούνται 
διακριτά, όπως των στεγαστικών μονάδων (ειδικότερα 
για τα Οικοτροφεία Α3 και Α4 αντίστοιχα), με υπολο¬ 
γισμό του κόστους ανά ωφελούμενο και σε συνάρτηση 
με την κάλυψη θέσεων φιλοξενίας, σε ημερήσια βάση, 
ανάλογα με την προβλεπόμενη διάρκεια παραμονής. 

Άρθρο 25 

Κόστος Υπηρεσιών Ψυχικής Υγείας 

1. Προσδιορίζεται ανώτατο κόστος ανά ωφελούμενο 
και τύπο μονάδας ψυχοκοινωνικής αποκατάστασης στε- 
γαστικού τύπου για τα παρακάτω: 

Α. Οικοτροφεία. 

Α1. Οικοτροφεία στα οποία διαμένουν άτομα (ενήλι¬ 
κες, παιδιά ή έφηβοι) με ψυχικές διαταραχές και σο¬ 
βαρά ψυχοκοινωνικά προβλήματα ή άτομα με νοητική 
υστέρηση και δευτερογενείς ψυχικές διαταραχές: 93€/ 
ένοικο/ημέρα. 

Α2. Οικοτροφεία στα οποία διαμένουν ηλικιωμένα (άνω 
των 65 ετών) άτομα με ψυχικές διαταραχές που χρήζουν 
ψυχογηριατρικής φροντίδας: 80 €/ένοικο/ημέρα. 

Α3. Οικοτροφεία στα οποία διαμένουν άτομα με ορ¬ 
γανικά ψυχοσύνδρομα, νόσο ΑΙζάθίηηθΓ και συναφείς 
διαταραχές: 80 €/ένοικο/ημέρα. 

Α4. Οικοτροφεία στα οποία διαμένουν άτομα (ενή¬ 
λικες, παιδιά ή έφηβοι) με διάχυτες αναπτυξιακές δια¬ 
ταραχές (διαταραχές αυτιστικού τύπου): 108 €/ένοικο/ 
ημέρα. 

Β. Ξενώνες. 

Β1. Ξενώνες: 93 €/ένοικο/ημέρα. 

Β2. Ξενώνες για άτομα με διαταραχές αυτιστικού τύ¬ 
που: 108 €/ ένοικο/ημέρα. 

Γ. Προστατευμένα Διαμερίσματα: 32 €/ένοικο/ημέρα. 

Αρθρο 26 

Προϋποθέσεις κάλυψης δαπανών 
που υπολογίζονται με βάση την κοστολόγηση 
των υπηρεσιών ψυχικής υγείας 

1. Τηρούνται οι διατάξεις περί τήρησης και παρακο¬ 
λούθησης λειτουργίας Μονάδων Ψυχικής Υγείας. 

2. Για κάθε ωφελούμενο θα τηρούνται στοιχεία επι¬ 
κοινωνίας και θα δηλώνεται υποχρεωτικά, ο Αριθμός 
Μητρώου Κοινωνικής Ασφάλισης (ΑΜΚΑ). Τα στοιχεία 
των ωφελουμένων θα τηρούνται στη Μονάδα Ψυχικής 
Υγείας και υποχρεωτικά στο Πληροφοριακό Σύστημα 
Υπηρεσιών Ψυχικής Υγείας της Διεύθυνσης Ψυχικής 
Υγείας, ώστε να ελέγχεται η πληρότητα των Μονάδων 
σε καθημερινή βάση. 

3. Σε περίπτωση μη τήρησης των αναφερομένων στο 
παρόν άρθρο, δε θα καθίσταται δυνατή, η επιχορήγηση 
κάθε μορφής. 


4. Με νεώτερη απόφαση του Υπουργού Υγείας δύναται 
να εξειδικευτεί περαιτέρω ο τρόπος παρακολούθησης 
και ελέγχου της εφαρμογής της παρούσας. 

Άρθρο 27 

Συνταγογράφηση και Προμήθεια Φαρμάκων 

1. Οι ιατροί κάθε Μονάδας Ψυχικής Υγείας θα συ- 
νταγογραφούν ηλεκτρονικά τα φάρμακα προς τους 
ωφελούμενους (ασφαλισμένους ή κατόχους βιβλιαρίου 
πρόνοιας - απορίας) και με βάση τη δραστική ουσία, 
σύμφωνα με τις διατάξεις του Ν. 4052/2012, καθώς και 
των αριθμ. ΔΥΓ3 (α) /οικ. ΓΥ/148 και ΔΥΓ3 (α) /οικ. ΓΥ/149 
υπουργικών αποφάσεων. 

2. Η προμήθεια των φαρμάκων θα γίνεται αποκλειστι¬ 
κά από τα φαρμακεία του Ε.Ο.Π.Υ.Υ. και από τις Μονάδες 
Υγείας του Ε.Ο.Π.Υ.Υ. της περιοχής που ανήκει η Μονάδα 
Ψυχικής Υγείας. 

3. Σε περιπτώσεις ωφελούμενων με βιβλιάριο πρόνοιας - 
απορίας, η προμήθεια των φαρμάκων θα γίνεται από 
το φαρμακείο δημόσιου νοσοκομείου της περιοχής που 
ανήκει η Μονάδα Ψυχικής Υγείας. 

Αρθρο 28 

Ισχύς - Μεταβατικές διατάξεις 

1. Η παρούσα απόφαση κατισχύει κάθε άλλης διάταξης 
που καθορίζει ή επηρεάζει, άμεσα ή έμμεσα, το κόστος 
λειτουργίας και κατά συνέπεια, το ύψος των επιχορη¬ 
γήσεων των Μονάδων Ψυχικής Υγείας που ανήκουν σε 
Νομικά Πρόσωπα Ιδιωτικού Δικαίου μη κερδοσκοπικού 
χαρακτήρα, κατά την έννοια του άρθρου 11 του Ν. 2716/ 
99 για τις παρεχόμενες υπηρεσίες ψυχικής υγείας. 

2. Η παρούσα απόφαση δεν καταργεί τις διατάξεις 
της αριθμ. Υ5β/ Γ.Π.οικ. 35724/4-4-2002 κοινή υπουργική 
απόφαση όπως τροποποιήθηκε και ισχύει. Τα ποσά των 
ειδικών ενοποιημένων (κλειστών) νοσηλίων που αφο¬ 
ρούν στα Οικοτροφεία, Ξενώνες και Προστατευμένα 
Διαμερίσματα έχουν συνυπολογιστεί και συμπεριλαμβά- 
νονται στις ανωτέρω τιμές κόστους ανά υπηρεσία που 
παρέχεται, ανά ωφελούμενο και τύπο μονάδας ψυχικής 
υγείας που αφορά η παρούσα με εξαίρεση τη δαπάνη 
της φαρμακευτικής αγωγής, για την οποία ισχύουν τα 
αναφερόμενα στο άρθρο 27 της παρούσας. Επομένως, 
καθ' όλη τη διάρκεια ισχύος της παρούσας, στα ανωτέ¬ 
ρω κόστη θα συμψηφίζονται αυτοδικαίως και ισόποσα 
οποιεσδήποτε σχετικές αξιώσεις των Μονάδων Ψυχικής 
Υγείας έναντι των ασφαλιστικών οργανισμών των ωφε¬ 
λουμένων, σύμφωνα με τις διατάξεις της Υ5β/ Γ.Π.οικ. 
35724/4-4-2002 κοινή υπουργική απόφαση, σε πλήρη και 
ολοσχερή απόσβεση αυτών. 

Η παρούσα ρύθμιση ισχύει μέχρι 31.12.2015. 

3. Κατά τα λοιπά η υπ’ αριθμ. Α3α/οικ.876/16.05.2000 
απόφαση ισχύει ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουνίου 2013 

